| Εκφοβισμός |
| --- |
|  |
| 
Είδη |
| * bullying

* Σχολικός εκφοβισμός

* Διαδικτυακός εκφοβισμός

* Παρενόχληση

* Ηθική παρενόχληση

* Προσωπική επίθεση

 |
|   |
| * Εκφοβισμός στο χώρο εργασίας

* Τοξικός ηγέτης

* Τοξικό περιβάλλον εργασίας

* Καταχρηστική εποπτεία

* Κατάχρηση εξουσίας

* Ανάρμοστη συμπεριφορά στον εργασιακό χώρο

* Παρενόχληση από θέση εξουσίας

* Πολιτικές στον χώρο εργασίας

* Rankism

* Κοινωνική υπονόμευση

* Καψόνι

* Εκφοβισμός στην Πληροφορική

 |
|   |
| * Σεξουαλικός εκφοβισμός

* Εκφοβισμός ομοφυλοφίλων
 |
|   |
| * Λεκτική κακοποίηση

* Λεκτική επιθετικότητα

* Λεκτική άμυνα

* Ρητορική μίσους

* Χυδαιολογία

* Προσβολή

* Εμπρηστική γλώσσα

* Θανατική απειλή

 |
|   |
| * Ημέρα κατά της Σχολικής Βίας και του Εκφοβισμού

* Ημέρα κατά του διαδικτυακού εκφοβισμού

* Υπόθεση Βαγγέλη Γιακουμάκη

* Υπόθεση Άλεξ Καχιασβίλι

 |
|   |
| * Ψυχολογική κακοποίηση

* Ψυχολογικό τραύμα

* Ψυχολογική χειραγώγηση

* Κουλτούρα του εκφοβισμού

* Κουλτούρα του φόβου

 |
| π • σ • ε
 |

Η **λεκτική κακοποίηση** (επίσης γνωστή ως *λεκτικός εκφοβισμός*) περιγράφεται ως μια αρνητική δήλωση που απευθύνεται προς το θύμα ή είναι σχετική με το θύμα ή αποκρύπτοντας κάποια απάντηση λέγοντας πως δεν έχει συμβεί. Αν ο θύτης δε ζητήσει συγγνώμη άμεσα και δεν ανακαλέσει την επίμαχη δήλωση, η σχέση μπορεί να καθοριστεί ως λεκτική κακοποίηση.

Στα σχολεία και την καθημερινή ζωή ένα άτομο μπορεί να υποστεί μια λεκτική κακοποίηση-εκφοβισμό (η οποία συχνά έχει και σωματική συνιστώσα) με σκοπό την επιβολή πάνω στο στοχοποιημένο άτομο και να υπάρξει συνεργασία με άλλους εναντίον του στόχου. Γενικά ο εκφοβιστής δε γνωρίζει άλλο τρόπο να επικοινωνήσει συναισθηματικά με τους γύρω.

Στις σχέσεις των ζευγαριών, ο θύτης που ασκεί λεκτική κακοποίηση απαντά στην *προσωπικότητα* του/της συντρόφου δηλαδή στις ανεξάρτητες σκέψεις, θέσεις, επιθυμίες, αισθήματα, εκφράσεις (ακόμα και χαράς) ως ενόχληση ή ακόμα ως επίθεση. Ενώ ορισμένοι άνθρωποι πιστεύουν ότι ο θύτης έχει χαμηλή αυτοεκτίμηση και προσπαθεί να θέσει το θύμα σε παρόμοια θέση, δηλαδή να πιστεύει αρνητικά πράγματα για τον εαυτό του, στις σχέσεις των ζευγαριών δεν συμβαίνει ακριβώς αυτό. Ο ένας σύντροφος για παράδειγμα μπορεί να υποτιμά τον άλλον μόνο και μόνο επειδή ο άλλος έχει αρετές, όπως συναισθηματική νοημοσύνη, ζεστασιά, δεκτικότητα και άλλες.
Ο καθένας μπορεί να δεχτεί λεκτική κακοποίηση. Τυπικά στα ζευγάρια ή στις οικογενειακές σχέσεις, η λεκτική κακοποίηση αυξάνεται σε ένταση και συχνότητα με την πάροδο του χρόνου. Ύστερα από την έκθεση σε λεκτική κακοποίηση, τα θύματα μπορεί να αναπτύξουν κλινική κατάθλιψη και/ή μετατραυματικό στρες. Το στοχοποιημένο άτομο μπορεί με την πάροδο του χρόνου να αναπτύξει οποιαδήποτε ασθένεια σχετίζεται με το άγχος. Η λεκτική κακοποίηση προκαλεί στο θύμα συναισθηματικό πόνο και ψυχική οδύνη.

Αν και είναι η πιο συνηθισμένη μορφή κακοποίησης, η λεκτική κακοποίηση γενικά δεν εκλαμβάνεται με την ίδια σοβαρότητα όπως οι άλλες μορφές κακοποίησης, γιατί δεν υπάρχουν ορατές αποδείξεις πως έχει συμβεί και ο θύτης μπορεί να έχει *άψογη* συμπεριφορά στη συναναστροφή του με τους γύρω. Στην πραγματικότητα όμως, η λεκτική κακοποίηση μπορεί να είναι το ίδιο επιζήμια στην υγεία κάποιου όπως η σωματική κακοποίηση. Αν ένα άτομο έχει κακοποιηθεί λεκτικά από την παιδική του ηλικία, μπορεί να αναπτύξει ψυχολογικές διαταραχές που να το βασανίζουν κατά τη διάρκεια της ενήλικης ζωής του.

Η **λεκτική κακοποίηση** περιλαμβάνει τα ακόλουθα:

* επιθετική οργή
* κατηγορίες και κατάκριση
* παρεμπόδιση και εκτροπή
* χρόνια λήθη
* σύγκρουση
* καταδίκη
* άρνηση του θυμού ή κακοποίησης
* κατάκριση και κριτική
* μείωση, απαξίωση, υποτίμηση
* υβριστικούς χαρακτηρισμού
* διαταγές
* υπονόμευση
* απειλή
* απόκρυψη
* επίσης η ηλικιακή διάκριση μπορεί να θεωρηθεί ως μια μορφή λεκτικής κακοποίησης.

Δείτε ακόμα
-----------

* Bullying
* Ενδοοικογενειακή βία
* Ψυχολογική κακοποίηση
* Ρητορική μίσους
* Χυδαιολογία
* Ψυχολογική χειραγώγηση
* Κοινωνική απόρριψη
* Λεκτική επιθετικότητα
* Λεκτική άμυνα

Παραπομπές
----------

1. 1 2  *The Verbally Abusive Relationship*, Patricia Evans. Adams Media Corp 1992, 1996, 2010
2. ↑  *Controlling People: How to Recognize, Understand, and Deal with People Who Try to Control You*, Patricia Evans pg. 191. 2002 by Adams Media Corp
3. ↑  *Controlling People: How to Recognize, Understand, and Deal with People Who Try to Control You*, Patricia Evans, Adams Media Corp 2002
4. ↑  *When Words Are Used As Weapons: Verbal Abuse*, University of Nebraska, Lincoln Extension

Εξωτερικοί σύνδεσμοι
--------------------

* Λεκτική κακοποίηση (Πρόληψη για τη νεολαία)
* Προειδοποιητικά σημάδια που μαρτυρούν έναν θύτη λεκτικής κακοποίησης
* Λεκτική κακοποίηση - *Βιβλική αναφορά*
* Λεκτική άμυνα